**Referat Bestyrelsesmøde Pedersborg Børnehus 24.04.2023**

Tilstede:

Allan Koefoed

Christian Ilsø

Louise Rommel

Mette Husum

Martin Knudtskov

Maj Lykke Larsen

Morten Hjørnholm (referent)

Afbud:

Marianne Germansen

**Formalia:** referat fra sidst er godkendt, referent valgt

**Dagsorden:**

1.       Information fra ledelsen

Allan skal opereres, Kenn konstitueres.

Opvaskemaskinen virker super godt. Fejl i bestilling, men det er ordnet nu. Det kommer til at koste ekstra 7k. Beklagelig fejl.

2.       Maddage, betaling

*Allan har sendt et forslag til bestyrelsen:*

*På sidste møde blev det besluttet at betaling til maddage skulle trækkes via den ordinære*

*forældreopkrævning. Dette kræver et varsel ifølge lovgivning på 3 mdr.*

*Opkrævningen vil derfor tidligst kunne træde i kraft fra. D. 1. August 2023.*

*Der udsendes en skrivelse med varsel. Herefter vil det også kunne fremgå af opkrævningen, hvilket beløb der er for maddage, samt hvilket beløb der er opkrævning for henholdsvis vuggestue- eller børnehaveplads. Det KAN lægges sammen i den samme opkrævning, således at forældrebetalingen stiger med 30 kr. pr. mdr. Det kan også skilles i 2 ”Linjer” i samme opkrævning.*

*1 linje for forældrebetaling for pladsen*

*1 linje for betaling til maddage.*

*Med 2 ”Linjer” i opkrævningen, anslås det, at det giver en meromkostning på omkring 1000 kr årligt for Pedersborg Børnehus.*

*Bestyrelsen tager stilling til hvilken model der skal anvendes.*

*Ledelsens anbefaling er en opkrævning med 2 Linjer, da det dermed – også fremadrettet – er synligt, at der betales til maddage – altså: ”Hvad får man for pengene”!”.*

*Herudover kan beløbet direkte føres til budgetposten i budgettet.*

Forslaget om 2 linjer er vedtaget af bestyrelsen.

3.       Brandsyn

Der er foretaget brandsyn d. 17 april – Slagelse Brand og Redning.

Der er nogle mindre påbud, som udbedres hurtigst muligt. – bl.a enkelte steder med manglende skiltning for flugtvej, en enkelt røgalarm ekstra i krybberummet, m.m.. I januar og marts er alt brandmateriel blevet gennemgået og opdateret (nye slanger på slangevindere, nye

pulverslukkere, brandørs-pumper ordnet m.m)

4.       Økonomiopfølgning

Materiale udsendt inden mødet. Gennemgås på mødet.

Der har i indeværende år været 3 større uforudsete udskrivninger:

1: Ny opvaskemaskine – ekstra regning er noteret

2: Opdatering af brandmateriel – koster også lidt. Er nødvendigt som beskrevet ovenfor.

3: Ekstra gasregning fra 2022

Herudover er det varslet at driftstilskuddet reduceres fra 1. August 2023 og året ud, grundet besparelser på 0-6 års området i Sorø Kommune. Disse forhold skal medtænkes i økonomiopfølgningen i forhold til oprindeligt budget. Det kommer til at påvirke vores mulighed for at fastansætte. Bestyrelsen indstiller til, at vi afventer budgetlægning for 2024.

Spørgsmål til stabilitet af vikarer. Det er stabilt og ”flyverordningen” er gavnlig pt.

5.       Nye gulve

Særligt Løvestuen har behov for det. Zebraernes kan vente lidt. Det samlede tilbud på gulve i den resterende del af huset er stadig gældende. Allan har sendt forespørgsel på om det kan deles op i mindre etaper, uden vi behøver at hæfte for det samlede tilbud. Det kan det godt. Samlet tilbud er Kr. 107k ex. Moms. Tilbuddet omfatter også underbelægning. Christian snakker med gulvmand Lars Nordentoft om muligheden for at få Løvestuen ordnet ASAP.

6.       Fjernvarme

– der kommer bygningssyn. I den forbindelse tager Allan fat i udlejer vedrørende fjernvarme. Inge Wahlund, Sorø Kommune. Hvis det ikke bliver til noget, så må bestyrelsen rette henvendelse.

7.       Datoer for kommende møder i bestyrelsen

24. juni i forlængelse af Pedersborgdagen fra 16.00 med mad.

21. august kl. 16.00

27. november kl. 16.00

22. januar kl. 16.00 + mad kl. 18.00

4. marts kl. 16.00

Forældremøde d. 18. april kl. 18.30 – 20.30 evt. plus konstituering.

8.       Evt.

Vedtægtsændring: Vi flytter forældremøde og valg til ultimo april 2024. Vedtaget.